Morten Pedersen Porsild (1 September 1872, Glibstrup naby Store Andst - 30 April 1956, Kopenhagen) was 'n Deense plantkundige wat die grootste gedeelte van sy volwasse lewe in Groenland gewoon en gewerk het. Hy het in 1898 en 1902 saam met die fisioloog August Kroghaan aan ekspedisies in Groenland deelgeneem. In 1906 het hy die Arktiese Stasie in Qeqertarsuaq, Wes-Groenland gestig, en vorm sedert 1956 deel van die Universiteit van Kopenhagen. Hy het ondersteuning gekry van bekende polêre navorsers soos Knud Rasmussen, Mylius-Erichsen en Fridtjof Nansen. 'n Private individu het die gebou geskenk, terwyl die lopende koste deur Deense staatsbegroting gedek word. Morten Porsild het die stasie vir veertig jaar bestuur. In 1946, het hy teruggekeer na Kopenhagen, en is opgevolg as stasiehoof deur Paul Gelting. Hy was die vader van Alf Erling Porsild, Robert Thorbjørn Porsild, Asta Irmelin "Tulle" Egede en Ove Sten Porsild. Benewens plantkunde, het Porsild bygedra tot dierkunde en etnografie. Hy het ook die Groenlandse-politiek betree. Die outeursafkorting Porsild word gebruik om Morten Pedersen Porsild as die skrywer aan te dui wanneer 'n botaniese naam aangehaal word.